ประกาศกระทรวงการคลังประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากประเทศสมาชิกใหม่อาเซียน เพื่อปฏิบัติตามข้อผูกพันตามมาตรการกระชับการรวมกลุ่มอาเซียนโดยให้สิทธิพิเศษทางภาษีศุลกากร (ASEAN Integration System of Preferences(AISP)) แก่ประเทศสมาชิกใหม่อาเซียนสำหรับราชอาณาจักรกัมพูชา สหภาพพม่าและสาธารณรัฐประชาธิปไตยประชาชนลาว อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๑) พ.ศ. ๒๕๓๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเลิกประกาศกระทรวงการคลัง เรื่อง การยกเว้นอากรและการลดอัตราอากรศุลกากรสำหรับประเทศสมาชิกใหม่อาเซียน(สห.) (ฉบับที่ ๓) ลงวันที่ ๓๐ มกราคม พ.ศ. ๒๕๔๙ข้อ ๒ ให้ยกเว้นอากรและลดอัตราอากรสำหรับของในภาค๒ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๔) พ.ศ. ๒๕๔๙ ที่มีถิ่นกำเนิดจากประเทศสมาชิกใหม่อาเซียน ดังต่อไปนี้(๑) ของที่มีถิ่นกำเนิดจากราชอาณาจักรกัมพูชา ตามบัญชีอัตราอากร๑ ท้ายประกาศนี้(๒) ของที่มีถิ่นกำเนิดจากสหภาพพม่า ตามบัญชีอัตราอากร๒ ท้ายประกาศนี้(๓) ของที่มีถิ่นกำเนิดจากสาธารณรัฐประชาธิปไตยประชาชนลาวตามบัญชีอัตราอากร ๓ ท้ายประกาศนี้ข้อ ๓ การยกเว้นอากรและลดอัตราอากรตามข้อ ๒ ให้เป็นไปตามหลักเกณฑ์และเงื่อนไขดังต่อไปนี้(๑) ผู้นำของเข้าต้องแสดงหนังสือรับรองถิ่นกำเนิดสินค้า(FORM AISP Thailand) จากราชอาณาจักรกัมพูชา สหภาพพม่า หรือสาธารณรัฐประชาธิปไตยประชาชนลาวที่ออกตามหลักเกณฑ์ดังต่อไปนี้(ก) สินค้าเกษตรต้องเป็นของที่ผลิตขึ้นโดยใช้วัตถุดิบทั้งหมดในประเทศผู้ส่งออกแต่ละประเทศหรือใช้วัตถุดิบในประเทศผู้ส่งออกแต่ละประเทศมีมูลค่าไม่น้อยกว่าร้อยละ ๖๐ หรือใช้วัตถุดิบในประเทศผู้ส่งออกแต่ละประเทศรวมกับวัตถุดิบจากประเทศไทยมีมูลค่าไม่น้อยกว่าร้อยละ๖๐ คำว่า สินค้าเกษตร หมายความถึงของในตอนที่๐๑ ถึงตอนที่ ๒๔ และรวมถึงของตามพิกัดประเภทย่อย ๒๙๐๕.๔๓.๐๐ ประเภทย่อย ๒๙๐๕.๔๔.๐๐ประเภท ๓๓.๐๑ ประเภท ๓๕.๐๑ ถึงประเภท ๓๕.๐๕ ประเภทย่อย ๓๘๐๙.๑๐.๐๐ ประเภทย่อย ๓๘๒๔.๖๐.๐๐ประเภท ๔๑.๐๑ ถึงประเภท ๔๑.๐๓ ประเภท ๔๓.๐๑ ประเภท ๕๐.๐๑ ถึงประเภท ๕๐.๐๓ ประเภท ๕๑.๐๑ถึงประเภท ๕๑.๐๓ ประเภท ๕๒.๐๑ ถึงประเภท ๕๒.๐๓ และประเภท ๕๓.๐๑ ถึงประเภท ๕๓.๐๒(ข) ของนอกเหนือจาก (ก) ต้องเป็นของที่ผลิตขึ้นโดยใช้วัตถุดิบทั้งหมดในประเทศผู้ส่งออกแต่ละประเทศหรือใช้วัตถุดิบในประเทศผู้ส่งออกแต่ละประเทศมีมูลค่าไม่น้อยกว่าร้อยละ ๔๐หรือใช้วัตถุดิบในประเทศผู้ส่งออกแต่ละประเทศรวมกับวัตถุดิบจากประเทศไทยมีมูลค่าไม่น้อยกว่าร้อยละ๔๐ในกรณีของที่มีราคา เอฟ.โอ.บี. ไม่เกินสองร้อยดอลลาร์สหรัฐอเมริกาผู้นำของเข้าจะแสดงเอกสารรับรองถิ่นกำเนิดสินค้าที่ออกโดยผู้ส่งของออกก็ได้(๒) ผู้นำของเข้ามีหน้าที่พิสูจน์ว่าของที่นำเข้ามีการใช้สัดส่วนของวัตถุดิบถูกต้องตรงตาม(๑) (ก) และ (ข) แล้วแต่กรณี(๓) ผู้นำของเข้าต้องปฏิบัติตามระเบียบพิธีการที่กรมศุลกากรกำหนดข้อ ๔[๑]ประกาศนี้ ให้ใช้บังคับตั้งแต่วันที่๑ มกราคม พ.ศ. ๒๕๕๐ ถึงวันที่ ๓๑ ธันวาคม พ.ศ. ๒๕๕๒ประกาศณ วันที่ ๓๑ ธันวาคม พ.ศ. ๒๕๔๙ปรีดิยาธรเทวกุลรัฐมนตรีว่าการกระทรวงการคลัง[เอกสารแนบท้าย]๑.บัญชีอัตราอากร 1 ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากประเทศสมาชิกใหม่อาเซียน๒.บัญชีอัตราอากร 2 ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากประเทศสมาชิกใหม่อาเซียน๓.บัญชีอัตราอากร 3 ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากประเทศสมาชิกใหม่อาเซียน(ดูข้อมูลจากภาพกฎหมาย)วัชศักดิ์/ผู้จัดทำ๑๘มกราคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑ ง (เล่มที่ ๖)/หน้า ๑๑/๕ มกราคม๒๕๕๐